Janez Vermeiren groet Top Billing PLUS hy praat oor babaname
JY LEES NOU Janez Vermeiren groet Top Billing PLUS hy praat oor babaname
Die ster se Brasiliaanse meisie, Juliana Vasconcelos, verwag die paartjie se eerste kind in die begin van Augustus. "Maar sy wil natuurlik geboorte gee, so dit kan nou enige dag gebeur," deel hy. "Dis baie opwindend."
Die paartjie het aanvanklik oorweeg om hul seun die Brasiliaanse naam Cuaun te gee, maar het intussen van plan verander. "Ons gaan dalk nou eerder vir 'n Duitse naam," spot hy oor Duitsland se oorwinning van 7 - 1 teen Brasilië gisteraand.
Janez en sy swanger meisie, Juliana Vasconcelos, op die strand
"Ons is bang mense sukkel om dit te spel en uit te spreek," het hy vroeër vanjaar op 'n meer ernstige noot aan SARIE.com vertel. Dié dat daar nou ander name op hul lysie is.
"Daar is 'n hele paar name, maar ons hou veral van Benjamin en Lucas."
"Ek doen dié vir myself. Ek wou dit nog altyd doen en dit help my om nóg te groei," het hy gesê oor sy besluit om Top Billing te verlaat.
"Dis 'n program vir mans, maar ek dink albei geslagte sal daarby aanklank vind - ons praat oor karre, tegnologie, fiksheid, eetgewoontes, gee wenke oor hoe om aan te trek en dan het ons ook elke week 'n sportster en 'n suksesvolle vrouester wat by ons kuier," vertel hy oor dié program.
"Jy kan dit vergelyk met die tydskrif GQ, maar dis in TV-formaat," verduidelik Janez, wat self dié program gaan aanbied saam met akteur en model Lunga Shabalala.